கேள்வி: இணைப்பிழையம் பற்றி நீங்கள் என்ன அறிந்துள்ளீர்கள்?
பதில்: இணைப்பிழையம் அல்லது தொடுப்பிழையம் அல்லது இணைப்புத் திசு என்றும் அழைக்கப்படுகிறது. இது ''(Connective tissue)'' (CT) என்பது விலங்குகளின் நான்குவகை இழையங்களில் அல்லது திசுக்களில் ஒன்றாகும். மற்ற மூன்று இழையங்களாவன புறவணியிழையம், தசை, நரம்பிழையம் என்பனவாகும். இது முகிழ்கருவின் இடைப்படை இருந்து தோன்றுகிறது. இணைப்பிழையம், நரம்பமைப்பு உட்பட, உடலெங்கும் உள்ள மற்ற இழையங்களுக்கு இடையில் அமைந்து இணைக்கிறது. மைய உயர்நரம்பு மண்டலத்தில், மூளையையும் தண்டுவடத்தையும் சுற்றியமைந்த மூன்று மென்படலங்கள் இணைப்பிழையங்களால் ஆனவை. இவை உடலைத் தாங்குவதோடு உடலுக்குப் பாதுகாப்பும் அளிக்கின்றன. அனைத்து இணைப்பிழையங்களிலும் மூன்று உறுப்புகள் அமைந்துள்ளன. அவையாவன, நாரிழைகள் (மீண்ம நாரிழை, பிசின்ம நாரிழை உட்பட), ஏந்து பொருள்கள், உயிரணுக்கள் (உயிரியல்) என்பனவாகும். பலர் குருதியையும் நிணநீரையும், அவற்றில் நார்மப்பொருள் இல்லாமையால், இணைப்பிழையமாக ஏற்பதில்லை. இணைப்பிழைய உறுப்புகள் அனைத்துமே உடல்நீர்மத்தில் மூழ்கியுள்ளன. இணைப்பிழைய உயிர்க்கலங்களில் நார்க்குருத்துகள், கொழுப்புயிர்க்கலம், பெருந்தின்கலம், அடிநாட்டக்கலம், குருதி வெள்ளைக்கலங்கள் ஆகியவை அடங்கும்.